  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Ижкар – Ува сюрес вылэ асфальт вӧдыны кутскизы. Ужъёсты «Безопасные качественные дороги» йӧскалык ӵектос улсын быдэсто. Сюрес люкетлэн кузьдалаез 10 иськем. Со сярысь Удмуртиысь тӧролэн но кивалтэтлэн пресс-службазы ивортӥз. « Ижкар – Ува трасса туж кулэ страдегической сюрес луэ. Со Ува, Вавож, Сюмси но Сьӧлта ёросъёсты Удмуртилэн шоркареныз герӟа. Трафик татын бадӟым: нуналаз 5 сюрс машина. Пу дасян но гурт возёс ужбергатонниосысьтымы бадӟым техника ветлэ. Туэ сюреслэн тужгес но урод люкетэз выльдӥськоз » Владимир Заплетаев, Ува ёросысь Нылга муниципал кылдытэтлэн тӧроез Берло аръёс ӵоже Ижкар – Ува сюреслэсь 42,5 иськемзэ тупатӥзы ни. Со пӧылсь 30 иськемез 2019-тӥ арысен «Безопасные качественные дороги» йӧскалык ӵектосъя выльдэмын. « Туэ Нылга котырысь сюресэз тупатъянэз йылпумъяськом, отчы подрядчикъёс 22-тӥ куартолэзе пото ни. Озьы ик 10 иськемъем выль люкетсэ вылдӥськом, со сюресъя калыклэн трос пыкылонъёсыз вал. Контрактъя ужъёс коньывонэ йылпумъяськыны кулэ, но ми, Ува ёросын ортчись Спортъя элькун гужем гурт шудонъёсын валче, ваньзэ пӧстолэзёзь быдэстыны малпаськомы » Екатерина Чарыкова, Удмуртиысь транспортъя но сюрес возёсъя министерствоысь сюресъёсты тупатъянъя но возёнъя ёзэтэн кивалтӥсь Выль асфальтэз вӧлдэмм сяна, вужзэ утялтон ужъёсты азьланьто. Туннэ нуналлы 10 искемысь витез фрезеровать каремын ни. Асфальтэз выль ГОСТ-я быдэсто: сюрес вылэ питыран пытьыос кыльыны кулэ ӧвӧл. Шобыретлэн тужгес но ляб интыяз – ваче вуон интыосы – битумной лента кутозы.  Тодэ вайытом, Удмуртиын 2023-тӥ арын «Безопасные качественные дороги» ӵектос улсын 118 иськем сюресъёсты тупатъялозы. Тегъёс: сюресъёс тупатъянужъёс Удмуртия йӧскалыкӵектосъёс  